FK Tauras Tauragė

Futbolo klubas „Tauras“, o trumpai Tauragės „Tauras“ bei FK „Tauras“– Lietuvos futbolo klubas iš Tauragės.

Įmonės savininkai – Tauragės rajono savivaldybė (25% akcijų) ir Arūnas Pukelis (75% akcijų).

Istorija 

1922 m. Tauragėje buvo įsteigta Sporto sąjunga (pirmininkas A. Laugalys). Nors iš pradžių futbolininkai oficialiai nerungtyniavo, tačiau jos atstovai išjudino kitus. Jau 1924 m. Mokytojų seminarijoje daugiausiai buvo žaidžiančių futbolą. Vėliau aktyviausi buvo „Šauliai“, jaunalietuviai ir „Makabi“ sporto klubo futbolininkai. Futbolui plėstis labiausiai trukdė tai, kad Klaipėda ir didieji Žemaitijos centrai Plungė, Telšiai, Kretinga tada buvo sunkiai pasiekiami. Nedėkinga Tauragės geografinė padėtis (arti sienos su Vokietija ir Rusija) ilgai atsiliepė – tiek tarpukariu, tiek Antrojo pasaulinio karo metais ir vėliau, kai dėl prasto susisiekimo su kitais Lietuvos miestais tekdavo keliauti gyvuliniuose vagonuose ir su persėdimais. Todėl tik 1936 m. Tauragės „Šaulys“ dalyvavo Telšių apygardos pirmenybėse, kuriose rungtyniavo su dviem Telšių komandomis – Džiugas Telšiai ir JSO Telšiai. Aplenkti „Džiugo“ tada nepavyko.

Dabartinio klubo ištakomis laikomas 1942 m. suburtas klubas.

1945 m. Tauragės „Tauras“ savo mieste varžovų neturėjo ir į Lietuvos futbolo pirmenybių finalinį etapą pateko be kovos. Ketvirtfinalyje jis 0:1 pralaimėjo tada geriausiai Klaipėdos komandai „Sodybai“. 1946 m. („Tauras“) ir 1947 m. („Žalgiris“) nerungtyniavo II pirmenybių pakopoje (Žemaitijos zonoje). 1948 m. Buvo šiek tiek pakeista Lietuvos futbolo pirmenybių tvarka ir Šiaurės zonoje Tauragės „Žalgiris“, užėmęs 3-ąją vietą, pateko į Lietuvos futbolo pirmenybių finalinį etapą, kur 6 komandų finaliniame turnyre labai netikėtai užėmė 2-ąją vietą. Tačiau aukščiasiojoje lygoje klubas išbuvo tik iki 1950 m. Paskui Tauragės MSK (Maisto sporto klubas) futbolo komanda į A klasę buvo priimtas tik 1960 m. Tauragiškiai užimdavo vietas tik turnyro lentelės viduryje arba apačioje ir iki 1987 m. blaškėsi tarp aukščiausiosios lygos ir I lygos. 1986 m. Tauragės „Tauras“ iškovojo „Žalgirio“ draugijos futbolo pirmenybėse 1-ąją vietą ir gavo teisę žaisti aukščiausioje futbolo lygoje.

1987 m. įvyko netikėtumas – LTSR aukščiausiosios lygos debiutantas Tauragės „Tauras“ tapo šalies čempionu. Čempionas paaiškėjo tik po papildomų rungtynių su SRT Vilnius komanda, kurias tauragiškiai laimėjo tik po baudinių – 3:2. Net 3 baudinius sulaikė „Tauro“ vartininkas Jaunutis Šetkus. Komandą rėmė Tauragės mėsos kombinatas, Tauragės sporto komitetas. Vienu garsiausiu šios komandos žaidėju tapo Raimondas Vainoras, kuris 1988 m. buvo pakviestas atstovauti Vilniaus „Žalgirio“ meistrų komandai, o vėliau buvo vienas iš pagrindinių Lietuvos nacionalinės rinktinės žaidėjų.

Vėliau, iki nepriklausomybės atgavimo, klubas vis dar buvo tarp stipriųjų Lietuvos komandų, tačiau medalių nepelnė. 1990 m. vietoje „Tauro“ buvo naujai suburta komanda „Elektronas“, 1992 m. pervadintas „Tauru-Karšuva“, o 1996 m. – „Tauru“. Tauragės klubas su pertrauka aukščiausiojoje lygoje žaidė iki 1998 m., tačiau iškrito į I lygą. 

2001 m. pirmą kartą Tauragės futbolo istorijoje komanda pateko į UEFA Europos „Region Cup“ taurės turnyrą. Pirmose rungtynėse tauragiškiai 5:0 nugalėjo Baltarusijos atstovus, vėliau 1:5 nusileido Vokietijos regiono futbolininkams ir, pirmaudami 1:0 iki 87 min., rezultatu 1:2 nusileido lenkams. Turnyre užimta 3 vieta. Komandos žaidėjas V. Dapkus, pelnęs 4 įvarčius, tapo rezultatyviausiu turnyro žaidėju.

2003–2005 m. klubė rėmė įmonė „ERRA“, tačiau sezonas „Taurui“ buvo labai nesėkmingi – I lygoje užimta paskutinė šešiolikta vieta ir 2006 m. buvo praleisti II lygoje. Tačiau 2007 m. klubas sugrįžo į I lygą, o 2009 m. – ir į aukščiausiąją lygą. 2010 m. vasarą „Tauras“ debiutavo UEFA Europos lygos turnyre, kur pirmajame etape įveikė AFC Llanelli klubą, o antrajame nusileido APOEL Leykosia komandai.

2007 m. lapkritį įregistruota dabartinė įmonė VšĮ „Tauragės futbolas“.

2014 ir 2015 metų sezonuose žaidė LFF I lygos pirmenybėse. 2015 m. 17 vietą užėmė pirmenybėse.

2016 m. nedalyvavo nė vienose pirmenybėse ir jokiuose LFF organizuojamuose turnyruose.

2017 m. klubui buvo suteikta I-os lygos licencija, bei išimties tvarka priimti į I-os lygos pirmenybes.

2018 ir 2019 m. klubas nevykdė su sportu susijusios veiklos, klubo skolos ėmė augti. 2020 m. įstaigą paliko aukštos kvalifikacijos treneriai, pasirodė pranešimai, kad kviečiami į treniruotes visi norintys, komanda žaidė II lygoje. 

2021 m. klubas tikėjosi licencijuotis Antrai lygai, tačiau dėl finansinių sunkumų pasitraukė į III lygą, imta diskutuoti apie galimą klubo žlugimą.

2022 m. licencijavosi Antrai lygai. Tapo vienu iš dalyvių, kurie rungtyniavo 2022 m. Antroje lygoje.

Klubo spalvos 

Raudona, juoda ir balta.

Apranga 
 Sportinės aprangos pokyčiai.
 Namuose žaidžia raudona balta juoda apranga.

Pasiekimai

Sezonai 

|}
|}

|}
|}

|}
|}

|}

2010–2020 m. 

|}

2021–2030 m. 

|}

Sudėtis

Pagrindinė komanda 

Atnaujinta

Dubleriai 

Klubas turi dublerių komandą, kuri buvo vaikų ir jaunimo sporto mokykla (VJSM). Tauragės VJSM futbolo skyriaus auklėtiniai 1975, 1980 ir 1981 m. iškovojo 1-ąją vietą Lietuvos jaunių pirmenybėse. 1994 m. „Tauro“ jaunimo komanda Lietuvos dublerių pirmenybėse iškovojo auksą, finale rezultatu 1:0 įveikusi legendinio Vilniaus „Žalgirio“ dublerių komandą. Pergalingą įvartį pelnė Lietuvos olimpinės, o vėliau nacionalinės rinktinės žaidėjas Aivaras Laurišas.

1959, 1977, 1986 ir 1996 m. Tauragės „Tauro“ jaunių komanda iškovojo Lietuvos jaunių pirmenybių sidabro medalius. Vien tik Lietuvos sporto draugijos „Nemunas“ jaunių pirmenybėse 8-is kartus iškovotas auksas. 1961–1962 m. gimusių jaunuolių komanda tapo Lietuvos moksleivių spartakiados čempionais tarp rajonų ir užėmė 2-ąją vietą tarp visų komandų, finale Klaipėdoje 1:2 nusileidę šeimininkų komandai. Trenerio B. Kičo 1972–1973 m. gimę jaunuoliai TSRS „Kolosok“ jaunučių pirmenybėse iškovojo 3-ąją vietą. 1980 m. gimę jaunuoliai tapo Lietuvos mažojo futbolo 5 × 5 čempionais, o 1979 m. gimusių komanda – mažojo futbolo 5 × 5 čempionais ir sidabro medalių laimėtojais.

2008 m. „Tauro“ dubleriais buvo FK Pagėgiai.

Nuo 2019 m. jaunimą ruošia „Tauragės vaikų ir jaunių futbolo akademija Tauras“, kuri yra VšĮ „Tauragės futbolas“ filialas.

|}

Veteranai 

„Tauro“ veteranų komanda „Tauro senjorai“ taip pat žaidė Lietuvos varžybose.

|}

Žymūs žaidėjai 
 Jonas Toliušis
 J. Bauža, vartininkas
 Algirdas Biliūnas
 V. Bridaitis
 Algirdas Gustaitis, vartininkas
 Romaldas Juknevičius
 R. Raišelis
 V. Rasiukas
 P. Šeputis

1946 m. komanda: V. Bauža, A. Paulikaitis, V. Geležūnas, K. Rugys, J. Paulauskas, V. Petrovas, V. Kanitauskas, S. Semionovas, J. Tampauskas, G. Miliūnas, P. Šmitas, P. Rimkus, D. Mažutis, V. Anikinas, A. Čumakovas.

1987 m. komanda: R. Laurinskas, D. Kurlinkus, G. Švarcas, S. Vikertas, V. Juodeikis, S. Ramanauskas, R. Navikas, A. Malkevičius, žaidžiantis treneris Šenderis Giršovičius, R. Samoška, R. Lukoševičius, V. Vaškys, V. Petrauskas, S. Bubnelis, V. Jonča, V. Laurinaitis, Remigijus Bubliauskas, J. Šetkus, Raimondas Nausėda.

Treneriai 
  Jonas Stažys, 1987
  Šenderis Giršovičius, 1987–1988
  Edvardas Malkevičius, 2009
  Jurijus Popkovas, 2009
  Gedas Jarmalavičius, 2009, 2010, 2011.
  Giovanni Scanu nuo 2012 m. sausio 19 d.
  Šenderis Giršovičius 2013 m. sausio 3 d.
  Aliaksandr Brazevich nuo 2013 m. kovo mėn.
  Jaunutis Šetkus 2013 m. vasarą (liepos mėn.) 
  Ramazan Silin nuo 2013 m. rugpjūčio mėn. (Spėjo padirbėti trejose rungtynėse. Per jas “Tauras” 0:5 pralaimėjo Klaipėdos “Atlantui”, 1:3 “Šiauliams” ir 0:4 Alytaus “Dainavai”.)
  Žydrūnas Mačaitis nuo 2013 rugpjūčio 29 d.
  Gediminas Jarmalavičius nuo 2013 rugsėjo 5 d.
  Ivanas Tabanovas nuo 2014 m. sausio mėn. - kovo 3 d. buvo aišku, kad Tauro A lygoje nebus, išvyko iš Tauragės).
  Jonas Stažys - nuo 2014 m. kovo pradžios.
  Ivanas Tabanovas - nuo 2014 m. balandžio 8 d.
  Giovanni Scanu - nuo 2015 m. kovo mėn. (sezono nebaigė)
  Darius Stažys - 2015 m. sezono pabaigoje. 2017 m. sezone.
  Simonas Babilius, žaidžiantis treneris - 2020 m.

Šaltiniai

Nuorodos 
 http://www.fktauras.lt
 SOFASCORE
 Globalsportsarchive
 http://www.futbolinis.lt/content/team/977/lt
 http://www.tauragai.lt/ 
 lietuvosfutbolas.lt (2020 m. Antra lyga; Ii etapas)

Lietuvos futbolo klubai
Tauragė